Ханибал се изненадио Фламинија одабравши пут за који нико није очекивао да ће га одабрати. Кренуо је тешким путем кроз мочваре Етрурије, са циљем да изненади Фламинија. Након тога Гај Фламиније је улетео у Ханибалову заседу у бици на Тразименском језеру 217. п. н. е. У тој бици погинуло је или заробљено око 30.000 римских војника и конзул Гај Фламиније. На вести да се Ханибал налази у Етрурији и да се његова војска улогорила поред војске конзула Гаја Фламинија, Гемин је намеравао да се придружи Гају Фламинију. Пошто није могао да брзо дође, послао је напред пропретора Гаја Ценетенија са 4.000 коњаника. Ханибал је након победе код Тразименскога језера чуо да Римљанима долази појачање, па је онда послао Махарбала са стрелцима и са коњицом. Махарбал је у првом нападу побио пола римске коњице, а остатак снага се повлачио до једнога брда, где су се предали.